कोलासिब

कोलासिब कोलासिब जिले का मुख्यालय तथा भारतीय राज्य मिज़ोरम का एक कस्बा है।

जनसांख्यिकीय

२०११ जनगणना के अनुसार कोलासिब नगर की जनसंख्या २४,२७२ है जिसमे १२,१०२ पुरुष तथा १२,१७० महिलाएँ हैं। ६ वर्ष से कम के बच्चों की जनसंख्या १४.१२% है। नगर की लिंगानुपात दर १००६ है जो कि मिज़ोरम की राज्य दर ९७६ से अधिक है। ६ वर्ष से कम के बच्चों के मध्य लिंगानुपात ९७१ है जो कि राज्य दर ९७० से थोड़ी सी ही ज्यादा है। नगर की साक्षरता दर ९७.७५% है जो कि राज्य दर ९१.३३% से अधिक है। पुरुष साक्षरता दर ९८.२५% तथा महिला साक्षरता दर ९७.२५% है। 

धर्म
२०११ जनगणना के अनुसार यहाँ ९३.४५% ईसाई, ५.५३% हिन्दू, ०.७७% मुस्लिम ०.०८% अन्य तथा ०.०६% बौद्ध धर्म के अनुयायी हैं। ०.११% लोगों अपने धर्म का उल्लेख नहीं किया है।

अर्थव्यवस्था
कोलासिब में कृषि ही अर्थव्यवस्था का प्रमुख आधार है; साथ ही जिला मुख्यालय में कुछ लोग नौकरी पर भी निर्भर हैं। यहाँ की मुख्य धंधें सुपारी, चावल, गेहूँ तथा मछली पालन है जिसका मिज़ोरम के अन्य जिलों में निर्यात कर दिया जाता है।

यातायात
हेलीकाॅप्टर सेवा पवन हंस कोलासिब को राज्य की राजधानी आइज़ोल से जोडती है। राष्ट्रीय राजमार्ग ५४ के रास्ते यहाँ की आइज़ोल से दूरी ८३ किमी है जिसके लिये नियमित बस सेवा तथा कैब उपलब्ध हैं।

सन्दर्भ

श्रेणी:मिज़ोरम के नगर
श्रेणी:कोलासिब ज़िला
श्रेणी:कोलासिब ज़िले के नगर